# 7 de 6 amb l'agulla

El 7 de 6 amb l'agulla o 7 de 6 amb el pilar, és una construcció d'estructura composta formada per una estructura de 7 de 6 que es fa amb un pilar de 4 a l'interior del castell, dins de l'estructura del quatre central. Així, després de fer les dues aletes, al desmuntar el tronc del castell, queda al descobert un pilar de 4.

## Història

Es tracta d'un castell inèdit als segles xix i xx. Durant el segle xxi només quatre colles l'han assolit. Fou intentat i descarregat per primera vegada el 20 de desembre de 2018 per la colla castellera universitària Ganàpies de la UAB. El 2023 fou intentat i descarregat pels Salats de Súria, essent aquesta la primera vegada que ho assolia una colla convencional. Durant el 2024 dues colles més l'han assolit: els Castellers del Foix de Cubelles i la Colla Castellera de l'Alt Maresme i la Selva Marítima, essent, fins aleshores, les darreres colles en aconseguir-ho.

## Colles

Actualment només hi ha 4 colles castelleres que han aconseguit descarregar el 7 de 6 amb l'agulla. D'aquestes, totes l'han carregat i descarregat al primer intent. La taula següent mostra la data, diada i plaça en què les colles el descarregaren:
| Núm. | Colla | Data | Diada | Plaça |
| 1 | Ganàpies de la UAB | 20 de desembre de 2018 (2018-12-20) | XXIII Aniversari dels Arreplegats de la ZU | Facultat de Biologia, Barcelona |
| 2 | Salats de Súria | 15 de juliol de 2023 (2023-07-15) | Festa Major de Súria | Plaça de la Serradora, Súria |
| 3 | Castellers del Foix de Cubelles | 10 de novembre de 2024 (2024-11-10) | XXI Diada dels Matossers de Molins de Rei | Plaça de la Vila, Molins de Rei |
| 4 | Colla Castellera de l'Alt Maresme i la Selva Marítima | 1 de desembre de 2024 (2024-12-01) | Festa Major de Sant Andreu de Palomar | Carrer Sant Adrià, Barcelona |

## Estadística

* Resultat
* Descarregat (D)
* Carregat (C)
* Intent (I)
* Intent desmuntat (ID)
    Actualitzat el 5 de desembre de 2024

### Nombre de vegades

Fins a l'actualitat s'han fet 4 intents d'aquest castell, tots descarregats. A continuació hi ha les seves dades estadístiques.
| Colla | D | C | I | ID | Total |
| Ganàpies de la UAB | 1 | 0 | 0 | 0 | 1 |
| Salats de Súria | 1 | 0 | 0 | 0 | 1 |
| Castellers del Foix de Cubelles | 1 | 0 | 0 | 0 | 1 |
| Colla Castellera de l'Alt Maresme i la Selva Marítima | 1 | 0 | 0 | 0 | 1 |
| Total | 4 | 0 | 0 | 0 | 4 |
| Percentatge | 100% | 0% | 0% | 0% | 100% |

### Poblacions

Fins a l'actualitat el 7 de 6 amb l'agulla s'ha descarregat a 3 poblacions diferents.
| Població | D | C | I | ID | Total |
| Barcelona | 2 | 0 | 0 | 0 | 2 |
| Súria | 1 | 0 | 0 | 0 | 1 |
| Molins de Rei | 1 | 0 | 0 | 0 | 1 |
| Total | 4 | 0 | 0 | 0 | 4 |

## Referències

* 1 2 3 «Base de Dades Coordinadora – Jove Tarragona (BDCJ)». castellscat.cat. [Consulta: 5 desembre 2024].

## Vegeu també

* 7 de 6 amb dues agulles
* 7 de 6
Construccions castelleres :
Castells de la gamma de nou i deu :
Castells de la gamma de vuit :
Castells de la gamma de set :
Castells de la gamma de sis :
Els pilars, malgrat no tenir igual nombre de pisos que els castells de la mateixa gamma, sí que comparteixen un nivell de dificultat semblant als castells de la gamma corresponent. *: La cursiva indica castells mai assolits. :